google/wiki40b huggingface dataset:
फैज़ाबाद जिला

इतिहास

अयोध्या का इतिहास अत्यन्त गौरवपूर्ण एवं समृद्ध है। यह प्रभु श्रीराम की जन्म एवं कर्मस्थली है। प्रभु श्रीराम की जन्मस्थली अयोध्या जनपद में है। राम-भरत मिलाप के पश्चात भरत खड़ाऊँ लेकर अयोध्या मुख्यालय से 15 किमी॰ दक्षिण  सुलतानपुर रोड रोड पर स्थित भरतकुण्ड नामक स्थान पर चौदह वर्ष तक रहे। यहाँ पतित पावनी माँ सरयू नदी रूप में अवतरित होकर सदियोँ से मानव कल्याण करती है।
अंशुपा झील

उत्पत्ति

भूविज्ञानीओँ कि माने तो यह ह्रद कभी ब्राह्मणी नदी का अंश हुआ करता था। ब्राह्मणी नदी नें जब गतिपद बदला तो यह हिस्सा नदी से अलग थलग रहगया। संभवतः इसलिये इस ह्रद का आकार घोड़े की नाल कि तरह है जो इस बात कि पृष्टि करता हे।
आर्नोस पादरे

वेलूर का गिरजाघर

पादरे ने 1712 में वेलूर में एक गिरजाघर का निर्माण किया और यहीं रहे। केरल सरकार ने इस गिरजाघर और परिसर को 1995 में संरक्षित स्मारक घोषित किया।

रचनात्मक कार्य

पादरे जर्मन, संस्कृत, मलयालम, लातिन, पुर्तुगाली, तमिल भाषाओं में निपुण थे। उन्होंने मलयालम-पुर्तुगाली और संस्कृत-पुर्तुगाली शब्दकोशों का संकलन किया।

ईसाई धर्म से जुड़ी रचना

पादरे द्वारा लिखित मलयालम कविता "पुथेनपाना" ईसाई धार्मिक विचारों पर आधारित है और ईसाई घरानों में लोकप्रिय है।

भारत की संस्कृति से योरप को अवगत करने का प्रयास

पादरे ने लातिन में रामायण, महाभारत, भगवतम और वेदान्त साराणम पर कई निबंध लिखे हैं।

संस्कृत व्याकरण पर काम

आर्नोस पादरे का एक अप्रकाशित दस्तावेज़ संस्कृत व्याकरण पर लिखा था जिसे 2010 के दशक में इटली के ईसाई मठ में पाया गया था। इस दस्तावेज़ का नाम Grammatica Grandonica था। इस दस्तावेज़ का अधिक प्रभाव सिद्धारुबम पर हुआ था जो कि योरप में संस्कृत व्याकरण के पहले मार्गदर्शक के तौर पर 1790 में प्रकाशित हुआ था।
वहन क्षमता

वहन क्षमता अथवा जनसंख्या वहन क्षमता (अंग्रेज़ी:Carrying capacity) किसी भौगोलिक क्षेत्र के पारितंत्र में किसी जीवधारी प्रजाति की उस अधिकतम जनसंख्या के रूप में परिभाषित की जाती है जिसे उस पारितंत्र के संसाधन पोषण प्रदान कर सकते हों। स्पष्ट है कि वहन क्षमता से अधिक जनसंख्या वृद्धि उस पारितंत्र पर दबाव डालेगी और अत्यधिक वृद्धि उस तंत्र के विफल होजाने का कारण भी बन सकती है।
पारितंत्र की वहन क्षमता से अधिक जनसंख्या वृद्धि हो जाना जनसंख्या उत्क्षेप (Population overshoot) कहा जाता है।
यह एक पारिस्थितिकीय संकल्पना है जिसका वर्तमान मानव जनाधिक्य को पृथ्वी के पर्यावरण रुपी पारितंत्र के संसाधनों और सेवाओं की सीमा से जोड़कर देखा जा रहा है। मानव जनाधिक्य एक ऐसी स्थिति है जब मानव जनसंख्या किसी क्षेत्र की पारिस्थितिकीय वहन क्षमता से अधिक हो जाए। यह शब्दावली पूरी मानव जाति की जनसंख्या और वैश्विक पर्यावरण (जो एक पारितंत्र भी है) की वहन क्षमता के बीच संबंधों को व्यक्त करने के लिये भी इस्तेमाल होती है।
विद्वानों का मानना है कि मनुष्य जनसंख्या वृद्धि द्वारा पृथ्वी के पर्यावरण (वैश्विक पारितंत्र) पर दबाव डाल रहा है क्योंकि मानव जनसंख्या पहले ही अधिकतम वहन क्षमता का स्तर पार कर चुकी है।
एक्सबॉक्स लाइव

इतिहास

जब माइक्रोसॉफ़्ट ने एक्सबॉक्स का निर्माण किया तो उसमें खेल के लिए एक स्रोत की आवश्यकता थी। इस कारण इस एक्सबॉक्स लाइव की स्थापना की गई। यह एक ऐसी सुविधा थी, जिससे कोई खेल के छवि ध्वनि आदि को लेकर खेल में उपयोग कर सकता था।
लोहित नदी

लोहित नदी भारत के अरुणाचल प्रदेश और असम में बहने वाली एक नदी है। यह ब्रह्मपुत्र नदी की एक सहायक नदी है। लोहित नदी पूर्वी तिब्बत के ज़याल छू पर्वतश्रेणी से निकलती है और अरुणाचल प्रदेश में दो सौ किलोमीटर तक तूफ़ानी वेग से बहने के बाद असम के मैदानी इलाकों में आ जाती है। खून की नदी के नाम से जानी जाने वाली यह नदी तूफानी और अशांत है और इसका यह नाम आंशिक रूप से इसकी लाल मिट्टी को कारण पड़ा है। यह मिश्मी पर्वतमाला से बहती हुई ब्रह्मपुत्र घाटी के मुहाने पर ब्रह्मपुत्र नदी (अरुणाचल प्रदेश में जिसे सियांग नदी के नाम से जाना जाता है) में विलय हो जाती है।
दत्तात्रेय संगम

दत्तात्रेय संगम  उत्तर प्रदेश के आजमगढ़ जिला के मुख्यालय, आजमगढ़ के निकट स्थित है। 
दत्तात्रेय निजामबाद तहसील मुख्यालय के दक्षिण-पश्चिम से तीन किलोमीटर की दूरी पर स्थित है। इस जगह पर टोन्स और कुंवर नदियों का संगम होता है। यहां पर दत्तात्रेय ऋषि का आश्रम है। यहां पर पहले समय में लोग ज्ञान और शांति प्राप्ति के लिए आते थे। प्रत्येक वर्ष शिवरात्रि के अवसर पर यहां मेले का आयोजन किया जाता है।
अररिया जिला

नाम की उत्पत्ति

ब्रिटिश काल के दौरान, क्षेत्र जहां श्री फोर्ब्स का बंगला स्थित था, उसे “आवासीय क्षेत्र” कहा जाता था, जो कि लोगों को आर एरिया में संक्षिप्त किया गया था। समय के साथ आर एरिया उच्चारण से अररिया जिला का नाम का अधिग्रहण हुआ |

इतिहास

1964 में तत्कालीन पूर्णिया जिला का वर्तमान समय में जिला का क्षेत्र अररिया उपखंड बन गया। अररिया जिला जनवरी 1990 में पूर्णिया प्रमंडल के तहत प्रशासनिक जिला बना ।

भूगोल

अररिया जिला में 2830 वर्ग किलोमीटर का क्षेत्रफल है। अररिया जिला की प्रमुख नदियां कोसी, सुवाड़ा, काली, परमार और कोली हैं।

अर्थव्यवस्था

अररिया जिला की अर्थव्यवस्था मुख्य रूप से कृषि पर निर्भर करती है। इस जिला का मुख्य कृषि उत्पादन धान, मक्का और जूट हैं।

जनसांख्यिकी

2011 की जनगणना के अनुसार, अररिया जिला की आबादी 28,11,569 है। जिला की जनसंख्या घनत्व 993 प्रति व्यक्ति प्रति वर्ग किलोमीटर है 2001-2011 के दशक में इसकी जनसंख्या वृद्धि दर 30% थी | अररिया में प्रत्येक 1000 पुरुषों के लिए 921 महिलाओं की लिंग अनुपात और 60% साक्षरता दर है।

इतिहास

नेपाल की तराई से सटा हुआ यह ज़िला पहले पूर्णिया का हिस्सा था जिसे 14 जनवरी 1990 में पूर्ण रूप से ज़िला बना दिया गया। यह ज़िला प्रसिद्ध हिंदी साहित्यकार फणीश्वरनाथ रेणु की कर्मभूमि रहा है।
अररिया जिला के वर्तमान सांसद श्री सरफ़राज़ आलम जो राष्ट्रीय जनता दल से है। 
अररिया जिला में छः (6) विधानसभा है अररिया से, फारबिसगंज, नरपतगंज, रानीगंज, जोकीहाट एवं सिकटी।

उत्तर बिहार बाढ़ 2017

2017 बाढ़ से उत्तर बिहार के 19 जिलों पर 514 लोगों की मृत्यु हुई, जिसमें अररिया जिले में अकेले 95 लोगों की मृत्यु हुई। बाढ़ ने अररिया में 18 साल से 215 लोगों का दावा किया है, जिनमें से 2016 में 61।

कृषि

अररिया जिला की अर्थव्यवस्था मुख्य रूप से कृषि पर निर्भर करती है। इस जिला का मुख्य कृषि उत्पादन धान, मकई और पटसन है।

शिक्षा

53.53% साक्षरता दर है।
गूओ संग्लिंग

गूओ संग्लिंग (Traditional Chinese: 郭松齡; Simplified Chinese: 郭松龄; Hanyu Pinyin: Guō Sōnglíng; Wade-Giles: Kuo Sung-ling) (1883 – 24 दिसम्बर 1925) चीन में एक मुखिया था जळि बिसवान शताब्दी मैं।
रॉस द्वीप

नेताजी सुभाषचंद बोस द्वीप अण्डमान और निकोबार द्वीपसमूह की राजधानी पोर्ट ब्लेयर के निकट स्थित एक द्वीप है|
उम्म कसर

उम्म कसर (अरबी: أم قصر, उम-क़सीर, उम-कसर के रूप में भी लिप्यंतरित), दक्षिणी इराक में एक बंदरगाह शहर है। यह खावर अब्द अल्लाह नदी का हिस्सा, जो फारस की खाड़ी की ओर जाता है, इसे कुवैत की सीमा से एक छोटे से इनलेट से अलग किया जाता है। 1991 के फारसी खाड़ी युद्ध से पहले जलमार्ग के एक पुल ने कुवैत के साथ बंदरगाह को जोड़ा था।
कराड लोक सभा निर्वाचन क्षेत्र

कराड लोक सभा निर्वाचन क्षेत्र महाराष्ट्र का एक लोक सभा क्षेत्र था, जो कि सन १९५७ से २००९ के मध्य अस्तित्व में था। सन २००८ में इसके हिस्सों का सातारा तथा सांगली लोक सभा क्षेत्रों में इसका परिसीमन हो गया।
वर्गीलियो डो कारमो दा सिल्वा

जीवन

फाटुमाका में सेल्सियन प्राथमिक और माध्यमिक विद्यालयों में भाग लेने के बाद, वह 31 मई 1 99 0 को डॉन बॉस्को के सेल्सियन मण्डली में शामिल हो गए। उन्होंने फिलीपींस में मनीला में दर्शन और धर्मशास्त्र का अध्ययन किया। 1 9 मार्च, 1 99 7 को, उन्होंने अपना शाश्वत व्यवसाय बनाया और 18 दिसंबर 1 99 8 को नियुक्त किया गया।
1 999 से 2004 तक और फिर 2007 से 2014 तक डा सिल्वा सेल्सियन के लिए नौसिख़ मास्टर थे। 2005 से वे रोम में अध्ययन के लिए पेंटीफिकल सेल्सियन यूनिवर्सिटी में अध्यात्म में लाइसेंटिएट के लिए अध्ययन किया था। 200 9 से 2014 तक वह फतमुका में नोसा सेन्होरो डे फितिमा के तकनीकी विद्यालय के निदेशक थे। 2015 में वह पूर्व तिमोर और इंडोनेशिया में बिक्री के प्रांतीय सूबेदार बने 
30 जनवरी, 2016 को, उनका नाम बिली बिलीप के रूप में पोप फ्रांसिस ने रखा था। उन्होंने बिशप अल्बर्टो रिकार्डो डा सिल्वा की जगह 2 अप्रैल 2015 को मस्तिष्क कैंसर से मरे।

नोट

जर्मन डे से अनुकूलित: वर्गीलियो करो दा सिल्वा करो और Google की मदद से अनुवाद किया गया
मयूर व्यास

मयूर व्यास भारतीय आवाज अभिनेता हैं जो फ़िल्मों और टेलीविजन धारावाहिकों को हिन्दी में आवाज देने का काम करते हैं। उन्होंने कुछ तमिल फ़िल्मों के हिन्दी संस्करण में रजनीकान्त के अभिनय को आवाज दी है। व्यास हिन्दी और अंग्रेज़ी भाषाओं के द्विभाषी हैं इसके अतिरिक्त वो मुम्बई के एक महाविद्यालय में व्याख्याता का कार्य भी करते हैं।
अष्टधातु

ज्योतिष और अष्टधातु का महत्व

ज्योतिष शास्त्र के अनुसार हर धातु में निहित ऊर्जा होती है, धातु अगर सही समय में और ग्रहों की सही स्थिति को देखकर धारण किये जाएं तो इनका सकारात्मक प्रभाव प्राप्त होता है अन्यथा धातु विपरीत प्रभाव भी देता हैं | अष्टधातु हिन्दुओं के लिए एकअत्यंत शुभ धातु है। प्राचीन काल से ही अष्टधातु का उपयोग प्रतिमा निर्माण में भी होता रहा है। अष्टधातु का उपयोग प्रतिमा के निर्माण के लिए भी किया जाता था | इसके अलावा अष्टधातु का प्रयोग रत्न को धारण करने के लिए भी होता था यदि आपकी कुंडली में राहु अशुभ स्थिति में हो तो विशेष कष्टदायक होता है उसमे भी राहु की महा दशा और अंतर्दशा में अत्यन्त ही कष्टकारक दुष्प्रभाव दे सकता है ऐसी स्थिति में दाहिने हाथ में अष्टधातु का कड़ा धारण करने से अवश्य ही लाभ प्राप्त होता है साथ ही किसी योग्य ज्योतिष के परामर्श से राहु का जप और दान भी कर सकते है यह उपाय अवश्य ही राहत प्रदान करता है।
माँडना चित्रण

मांडणा चित्रण मीणा जनजाति की महिलाओं द्वारा बनाये जाने वाली दीवार और फर्श चित्रकला का एक प्रकार है। मीणा जनजाति राजस्थान और मध्य प्रदेश के कुछ हिस्सों में रहने वाला एक पुराना समुदाय है। परंपरा अनुसार यह कला माँ से बेटी को पारित की जाती है।
माँगलिक भिति चित्रकारी माँडना को घर-बार की रक्षा करने, अपने घर में देवी - देवताओं का स्वागत करने तथा त्यौहारों के अवसर पर उसे मनाने के उद्देश्य से बनाया जाता है। राजस्थान के सवाई माधोपुर क्षेत्र में गाँव की महिलाओं में बिलकुल सही अनुपात एवं शुद्धता से डिजाइन बनाने की स्वाभाविक क्षमता हैं।
मांडणा चित्रण बनाने क लिए राजस्थानी महिलाएं फर्श पे कुछ बिन्दुओं के निशान बनाती हैं जिन्हें तपकिस कहा जाता है। फिर इन तपकिस को रेखाओं से जोड़ कर एक रेखाचित्र बनाया जाता है। इस प्रकार प्रत्येक मांडणा चित्रकारी के साथ एक रेखाचित्र सम्बद्ध है जो उसके चित्रण में अत्यंत सहायक होता है।
टिमोथी चेलमेट

व्यक्तिगत जीवन

चेलमेट न्यूयॉर्क में रहते है। अंग्रेजी के अलावा वे फ़्रान्सीसी भाषा में भी प्रवीण है। 

पुरस्कार और नामांकन

चेलमेट को कॉल मी बाय योर नेम में अपने अभिनय के लिये अकादमी पुरस्कार के सर्वश्रेष्ठ अभिनेता के लिए नामाकिंत किया गया है। इसके अलावा उन्हें सर्वश्रेष्ठ अभिनेता के लिये बाफ्टा पुरस्कार, गोल्डन ग्लोब पुरस्कार, स्क्रीन एक्टर गिल्ड पुरस्कार, और क्रिटिक्स च्वाइस मूवी अवार्ड के लिए भी नामित किया गया था।
हीरो (2012 फ़िल्म)

कहानी

धर्मराजन एक बहुत प्रसिद्ध करतब सिखाने वाले शिक्षक रहते हैं। जिनके कई विद्यार्थी भी रहते हैं। उन्हें अपनी बेटी की शादी के लिए कुछ पैसों की आवश्यकता होती है। वह अपने पुराने विद्यार्थी आदित्यन (अनूप मेनन) से मिलते हैं, जो काफी अच्छा निर्देशक होता है। वह अपने पुराने विद्यार्थों के पास भी जाता है, लेकिन कोई उसकी सहायता नहीं करता है। इसके बाद जब वह टार्जन के पास जाता है तो वह सहायता करने के लिए मान जाता है। वहीं टार्जन की मुलाक़ात गौरी (यामी गौतम) से होती है। बाद में दोनों एक दूसरे को प्यार करने लगते हैं।
श्रीधर भास्कर वर्णेकर

कृतियाँ

'श्रीशिवपराज्योदयम्' उनकी सर्वाधिक प्रसिद्ध रचना है। इस पर १९७४ में उन्हे साहित्य अकादमी पुरस्कार (संस्कृत) प्रदान किया गया था। यह ६८ सर्गो में वर्णित एक महाकाव्य है। यह पुस्तक संघ लोक सेवा आयोग के सिविल सेवा परीक्षा के लिये निर्धारित संस्कृत साहित्य के पाठ्यक्रम में भी सम्मिलित की गयी है। उनकी दूसरी प्रसिद्ध रचना है - 'संस्कृत वाङ्मय कोश'।
'भारतरत्नशतकम्' तथा 'स्वातन्त्र्यवीरशतकम्' उनकी अन्य रचनाएँ हैं।

सम्मान एवं पुरस्कार

डॉ श्रीधर को राष्ट्रपति पुरस्कार, कालिदास सम्मान, बिड़ला फाउण्डेशन का सरस्वती सम्मान आदि प्रदान किये गये। जगद्गुरु शंकराचार्य ने उन्हें 'प्रज्ञाभारती' सम्मान प्रदान किया।
मैथुन

मैथुन जीव विज्ञान में आनुवांशिक लक्षणों के संयोजन और मिश्रण की एक प्रक्रिया है जो किसी जीव के नर या मादा (जीव का लिंग) होना निर्धारित करती है। मैथुन में विशेष कोशिकाओं (गैमीट) के मिलने से जिस नये जीव का निर्माण होता है, उसमें माता-पिता दोनों के लक्षण होते हैं। गैमीट रूप व आकार में बराबर हो सकते हैं परन्तु मनुष्यों में नर गैमीट (शुक्राणु) छोटा होता है जबकि मादा गैमीट (अण्डाणु) बड़ा होता है।
जीव का लिंग इस पर निर्भर करता है कि वह कौन सा गैमीट उत्पन्न करता है। नर गैमीट पैदा करने वाला नर तथा मादा गैमीट पैदा करने वाला मादा कहलाता है। कई जीव एक साथ दोनों पैदा करते हैं जैसे कुछ मछलियाँ।

मैथुन के कारण

कामशास्त्र के अनुसार यद्यपि मैथुन का मुख्य उद्देश्य पुनरुत्पति है, तथापि मनुष्यों तथा वानरों में यह बहुधा यौन सुख प्राप्त करने तथा प्रेम जताने हेतु भी किया जाता है। मैथुन मनुष्य की मूल आवश्यकता है। साधारण भाषा में मैथुन एक से अधिक काम-क्रियाओं को सम्बोधित करने के लिये भी प्रयोग किया जाता है। योनि मैथुन, हस्तमैथुन, मुख मैथुन, गुदा मैथुन आदि अन्य काम-कलाएँ इसके अन्तर्गत आती हैं। अंग्रेज़ वैज्ञानिकों का मानना है कि पुनरुत्पति के लिये दो लिंगों के बीच मैथुन का विकास जीवधारियों में बहुत पहले से ही जीवाणुओं के दुष्प्रभाव से बचने के लिये हुआ था।

मनुष्यों मे मैथुन

प्रेम जताने की क्रिया अक्सर मैथुन से पहले निभायी जाती है। इसके पश्चात् पुरुष के लिंग में उठाव व कठोरता उत्पन्न होती है और स्त्री की योनि में सहज चिकनाहट। मैथुन करने के लिए पुरुष अपने तने हुए लिंग को स्त्री की योनि में प्रविष्ट करता है। इसके पश्चात् दोनो साझेदार अपने कूल्हों को आगे-पीछे कर लिंग को योनि में घर्षण प्रदान करते हैं। इस क्रिया में लिंग किसी भी समय योनि से पूर्णरूप से बाहर नहीं आता। इस क्रिया में दोनों ही साझेदारों को यौनिक आनन्द प्राप्त होता है। यह क्रिया तब तक जारी रहती है जब तक पुरुष और स्त्री दोनों ही एक अत्यधिक आनन्द की स्थिति कामोन्माद नहीं प्राप्त कर लेते। कामोन्माद की स्थिति में पुरुष और स्त्री दोनों ही स्खलन महसूस करते हैं। पुरुष शुक्राणुओं का स्खलन अपने लिंग से वीर्य के रूप में करता है, जबकि स्त्री की योनि से तरल पदार्थों का रज के रूप में स्खलन होता है।
शाका लाका बूम बूम

कथानक

कार्यक्रम की कहानी संजू नामक एक केन्द्रीय पात्र के चारों ओर घूमती रहती है जिसे एक जादुई कलम मिल जाती है। उस कलम की खासियत यह थी कि उससे जो भी चित्र बनाए जाते, वे वास्तविक रूप प्राप्त कर लेते थे। यह कार्यक्रम 04 सत्र तक चला।
पृष्ठ तनाव

पृष्ठ तनाव (Surface tension) किसी द्रव के सतह या पृष्ट का एक विशिष्ट गुण है। दूसरे शब्दों में, पृष्ठ-तनाव के कारण ही द्रवों का पृष्ठ एक प्रकार की प्रत्यास्थता (एलास्टिक) का गुण प्रदर्शित करता है। पृष्ट तनाव के कारण ही पारे की बूँद, गोल आकार धारण कर लेती है न कि अन्य कोई रूप (जैसे घनाकार)। पृष्ठ तनाव के कारण द्रव अपने पृष्ठ (सतह) का क्षेत्रफल न्यूनतम करने की कोशिश करते हैं। 
गणितीय रूप में, पृष्ठ के इकाई लम्बाई पर लगने वाले बल को द्रव का पृष्ठ तनाव कहते हैं। दूसरे शब्दों में, द्रव के पृष्ठ के इकाई क्षेत्रफल की वृद्धि के लिये आवश्यक ऊर्जा को उस द्रव का पृष्ठ तनाव कहते हैं। इसका मात्रक बल प्रति इकाई लंबाई (जैसे न्यूटन/मीटर), या ऊर्जा प्रति इकाई क्षेत्र (जैसे जूल/वर्ग मीटर) है।

कारण

तरल अणुओं के बीच लगने वाले बल (अन्तरा अणुक बल) सतह तनाव की इस घटना के लिए जिम्मेदार हैं। थोक तरल (एक निश्चित आयतन) में, प्रत्येक अणु समान रूप से हर दिशा में खींचा जाता है। जिसके परिणामस्वरूप तरल के भीतर के अणुओं पर शून्य बल लगता है, पर किनारे वाले तरल अणुओं पर केवल अन्दर के अणुओं से बल लगता है, जिसके परिणामस्वरूप सतह के अणुओं को अन्य (अन्दर के अणु) अणुओं भीतर खींचते हैं। यह सतहों पर कुछ आंतरिक दबाव बनाता है और तरल को कम से कम क्षेत्र में अनुबंधित करने के लिए प्रयास करता है।
सतह तनाव तरल बूंदों के आकार के लिए जिम्मेदार है। हालांकि आसानी से विकृत हो जाने वाली पानी की बूंद, सतह परत के एकजुट बलों द्वारा एक गोलाकार आकार में खींच ली जाती है। परिणामस्वरूप गुरुत्वाकर्षण सहित सभी अन्य बलों के अभाव में लगभग सभी तरल पदार्थ की बूंदों पूरी तरह से गोलाकार होती है। गोलाकार आकृति के अनुसार आवश्यक सतह परत के तनाव को कम से कम minimize रखने का गुन होता है। (Laplace के समीकरण से) 
Ex. पारे की बुदॅ का गोल होना
वेरोनिका मेहता

वेरोनिका मेहता एक भारतीय आर एंड बी गायक हैं, जों कि हिंदी, उर्दू, अंग्रेज़ी और पंजाबी में गाती हैं।

जीवनी

१६ वर्ष की आयु में मेहता ने टू कूल एल्बम के लिए सफलतापूर्वक ऑडिशन दिया। उन्हें "संभाला है मैंने" गाने में चित्रित किया गया हैं। 
मेहता ने अपना कला का करियर गायकी में करियर बनाने के लिए छोड़ दिया। उन्होंने ऋषि रिच के साथ मिल कर वीआर १, एक बैंड और उत्पादन इकाई बनाने के लिए उनके साथ मिलकर काम किया, जो कि परंपरागत तौर पर एशियाई संगीत, रीमिक्सिंग, और वोकल्स को एक आर एंड बी मोड़ के साथ पेश करता हैं। वीआर १ ने ब्रिटेन और यूरोप में ५०.,००० से अधिक रिकॉर्ड बेचे और दो एशियाई पॉप मीडिया अवार्ड्स अर्जित किए।
वीआर १ के बाद मेहता ने इ पार्क/अर्बनस्टार में काम किया और और एक एकल "गर्ल्स गोत्ता हेव फन" को रिलीज़ किया। 
मेहता ने अपनी नयी प्रभंधक कम्पनी टूपॉइंट९ के साथ कुछ गाने रिकॉर्ड किये हैं जिसमे से "हार्ड कौर" और यश चोपरा की फिल्म "हम तुम" का "यू एंड आई" एक हैं। 
मेहता की पहली एकल एल्बम "थीं" २००५ में रिलीज़ हुई थी। 
२००६ में, वेरोनिका ने ब्रिटेन के एशियन म्यूजिक अवार्ड्स में "सर्वश्रेष्ठ महिला एक्ट" पुरस्कार जीता था।
२०१० में वेरोनिका ने अपनी तीसरी एल्बम "रश" को रिलीज़ किया।
नाथ साहित्य

सिद्धों के महासुखवाद के विरोध में नाथ पंथ का उदय हुआ। नाथों की संख्या नौ है। इनका क्षेत्र भारत का पश्चिमोत्तर भाग है। इन्होंने सिद्धों द्वारा अपनाये गये पंचमकारों का नकार किया। नारी भोग का विरोध किया। इन्होंने बाह्याडंबरों तथा वर्णाश्रम का विरोध किया और योगमार्ग तथा कृच्छ साधना का अनुसरण किया। ये ईश्वर को घट-घट वासी मानते हैं। ये गुरु को ईश्वर मानते हैं। नाथ में सर्वाधिक महत्वपूर्ण गोरखनाथ हैं। इनकी रचना गोरखबाणी नाम से प्रकाशित है।

नाथों का उल्लेख

नाथ सम्प्रदाय का उल्लेख विभिन्न क्षेत्र के ग्रंथों में जैसे- योग (हठयोग), तंत्र (अवधूत मत या सिद्ध मत), आयुर्वेद (रसायन चिकित्सा), बौद्ध अध्ययन (सहजयान तिब्बती परम्परा 84 सिद्धों में), हिन्दी (आदिकाल के कवियों के रूप) में चर्चा मिलती हैं। 
यौगिक ग्रंथों में नाथ सिद्ध : हठप्रदीपिका के लेखक स्वात्माराम और इस ग्रंथ के प्रथम टीकाकार ब्रह्मानंद ने हठ प्रदीपिका ज्योत्स्ना के प्रथम उपदेश में 5 से 9 वे श्लोक में 33 सिद्ध नाथ योगियों की चर्चा की है। ये नाथसिद्ध कालजयी होकर ब्रह्माण्ड में विचरण करते है। इन नाथ योगियों में प्रथम नाथ आदिनाथ को माना गया है जो स्वयं शिव हैं जिन्होंने हठयोग की विद्या प्रदान की जो राजयोग की प्राप्ति में सीढ़ी के समान है। 
आयुर्वेद ग्रंथों में नाथ सिद्धों की चर्चा : रसायन चिकित्सा के उत्पत्तिकर्ता के रूप प्राप्त होता है जिन्होंने इस शरीर रूपी साधन को जो मोक्ष में माध्यम है इस शरीर को रसायन चिकित्सा पारद और अभ्रक आदि रसायानों की उपयोगिता सिद्ध किया। पारदादि धातु घटित चिकित्सा का विशेष प्रवर्तन किया था तथा विभिन्न रसायन ग्रंथों की रचना की उपरोक्त कथन सुप्रसिद्ध विद्वान और चिकित्सक महामहोपाध्याय गणनाथ सेन ने लिखा है।
तंत्र गंथों में नाथ सम्प्रदाय: नाथ सम्प्रदाय के आदिनाथ शिव है, मूलतः समग्र नाथ सम्प्रदाय शैव है। शाबर तंत्र में कपालिको के 12 आचार्यों की चर्चा है- आदिनाथ, अनादि, काल, वीरनाथ, महाकाल आदि जो नाथ मार्ग के प्रधान आचार्य माने जाते है। नाथों ने ही तंत्र गंथों की रचना की है। षोड्श नित्यातंत्र में शिव ने कहा है कि - नव नाथों- जडभरत मत्स्येन्द्रनाथ, गोरक्षनाथ, , सत्यनाथ, चर्पटनाथ, जालंधरनाथ नागार्जुन आदि ने ही तंत्रों का प्रचार किया है।
बौद्ध अध्ययन में नाथ सिद्ध 84 सिद्धों में आते है। राहुल सांकृत्यायन ने गंगा के पुरातत्त्वांक में बौद्ध तिब्बती परम्परा के 84 सहजयानी सिद्धों की चर्चा की है जिसमें से अधिकांश सिद्ध नाथसिद्ध योगी हैं जिनमें लुइपाद मत्स्येन्द्रनाथ, गोरक्षपा गोरक्षनाथ, चैरंगीपा चैरंगीनाथ, शबरपा शबर आदि की चर्चा है जिन्हें सहजयानीसिद्धों के नाम से जाना जाता है। 
हिन्दी में नाथसिद्ध : हिन्दी साहित्य में आदिकाल के कवियों में नाथ सिद्धों की चर्चा मिलती है। अपभ्रंश, अवहट्ट भाषाओं की रचनाऐं मिलती है जो हिन्दी की प्रारंभिक काल की है। इनकी रचनाओं में पाखंड़ों आडंबरो आदि का विरोध है तथा  चित्त, मन, आत्मा, योग, धैर्य, मोक्ष आदि का समावेश मिलता है जो साहित्य के जागृति काल की महत्वपूर्ण रचनाऐं मानी जाती है। जो जनमानस को योग की शिक्षा, जनकल्याण तथा जागरूकता प्रदान करने के लिए था।

नाथ साहित्य

भगवान शिव के उपासक नाथों के द्वारा जो साहित्य रचा गया, वही नाथ साहित्य कहलाता है। राहुल संकृत्यायन ने नाथपंथ को सिद्धों की परंपरा का ही विकसित रूप माना है।
हजारी प्रसाद द्विवेदी ने नाथपन्थ या नाथ सम्प्रदाय को 'सिद्ध मत', 'सिद्ध मार्ग', 'योग मार्ग', 'योग संप्रदाय', 'अवधूत मत' एवं 'अवधूत संप्रदाय' के नाम से पुकारा है।
कमलगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

कमलगंज उपजिला बांग्लादेश के पूर्वी सीमान्त में स्थित, सिलेट विभाग के मौलवीबाजार जिले में स्थित है।
लक्ष्मी सहगल

परिचय

डॉक्टर लक्ष्मी सहगल का जन्म 1914 में एक परंपरावादी तमिल परिवार में हुआ और उन्होंने मद्रास मेडिकल कॉलेज से मेडिकल की शिक्षा ली, फिर वे सिंगापुर चली गईं। दूसरे विश्व युद्ध के दौरान जब जापानी सेना ने सिंगापुर में ब्रिटिश सेना पर हमला किया तो लक्ष्मी सहगल सुभाष चंद्र बोस की आज़ाद हिंद फ़ौज में शामिल हो गईं थीं।
वे बचपन से ही राष्ट्रवादी आंदोलन से प्रभावित हो गई थीं और जब महात्मा गाँधी ने विदेशी वस्तुओं के बहिष्कार का आंदोलन छेड़ा तो लक्ष्मी सहगल ने उसमे हिस्सा लिया। वे 1943 में अस्थायी आज़ाद हिंद सरकार की कैबिनेट में पहली महिला सदस्य बनीं। एक डॉक्टर की हैसियत से वे सिंगापुर गईं थीं लेकिन 98 (1914-2012=98) वर्ष की उम्र में वे अब भी कानपुर के अपने घर में बीमारों का इलाज करती हैं।
आज़ाद हिंद फ़ौज की रानी झाँसी रेजिमेंट में लक्ष्मी सहगल बहुत सक्रिय रहीं। बाद में उन्हें कर्नल का ओहदा दिया गया लेकिन लोगों ने उन्हें कैप्टन लक्ष्मी के रूप में ही याद रखा।

संघर्ष

आज़ाद हिंद फ़ौज की हार के बाद ब्रिटिश सेनाओं ने स्वतंत्रता सैनिकों की धरपकड़ की और 4 मार्च 1946 को वे पकड़ी गईं पर बाद में उन्हें रिहा कर दिया गया। लक्ष्मी सहगल ने 1947 में कर्नल प्रेम कुमार सहगल से विवाह किया और कानपुर आकर बस गईं। लेकिन उनका संघर्ष ख़त्म नहीं हुआ और वे वंचितों की सेवा में लग गईं। वे भारत विभाजन को कभी स्वीकार नहीं कर पाईं और अमीरों और ग़रीबों के बीच बढ़ती खाई का हमेशा विरोध करती रही हैं।

वामपंथी राजनीति

यह एक विडंबना ही है कि जिन वामपंथी पार्टियों ने द्वितीय विश्वयुद्ध में जापान का साथ देने के लिए सुभाष चंद्र बोस की आलोचना की, उन्होंने ही लक्ष्मी सहगल को भारत के राष्ट्रपति का उम्मीदवार बनाया। लेकिन वामपंथी राजनीति की ओर लक्ष्मी सहगल का झुकाव 1971 के बाद से बढ़ने लगा था। वे अखिल भारतीय जनवादी महिला समिति की संस्थापक सदस्यों में से हैं।

सम्मान

भारत सरकार ने उन्हें 1998 में पद्मविभूषण से सम्मानित किया। डॉक्टर लक्ष्मी सहगल की बेटी सुभाषिनी अली 1989 में कानपुर से मार्क्सवादी कम्युनिस्ट पार्टी की सांसद भी रहीं।

मृत्यु

आजाद हिंद फौज की महिला इकाई की पहली कैप्टन रहीं स्वतंत्रता संग्राम सेनानी लक्ष्मी सहगल का कानपुर के एक अस्पताल में 23 जुलाई 2012 को निधन हो गया। लक्ष्मी सहगल की हालत दिल का दौरा पड़ने के बाद से गम्भीर बनी हुई थी।
मडगांव रेलवे स्टेशन

मडगांव जंक्शन यह कोंकण रेलवे का सबसे बडा रेलवे स्टेशन तथा गोवा राज्य का सबसे व्यस्थ स्टेशन है | मडगांव स्टेशन मडगांव शहर से 2 कि.मी के दूरी पर बसा हुआ है, यह से कोलकत्ता, नई दिल्ली, मुबई, बेंगलोर, चेन्नई, विजयवाडा, अहमदाबाद, एर्नाकुलम आदी शहरो से मडगांव रेलवे स्टेशन जुडा हुआ है | इस स्टेशन से मडगांव-मुबई जनशताब्दी एक्सप्रेस, ह.निजामुद्दीन- त्रिवेंद्रम राजधानी, केरल संपर्क क्रांती, गोवा एक्सप्रेस, गरीब रथ आदी गडीयॉ गुजरती है।
इस स्टेशन मे कुल 3 प्लॅटफॉर्म है और इस स्टेशन का सम्पर्क क्रमांक है 0832-2712790(पुछताछ सेवा 25 घण्टे)
काक गोत्र

काक अथवा काकुस्थ राजस्थान, उत्तर प्रदेश और जम्मू कश्मीर में निवास करने वाली एक जाट गोत्र है।
सोनी सिंह

सोनी सिंह एक भारतीय टीवी अभिनेत्री हैं। वें बिग बॉस 8 की प्रतिभागी हैं।
अंजला जावेरी

जीवन

अंजला ज़वेरी का जन्म 20 अप्रैल 1972 को लंदन में हुआ। उन्होंने हिमालय पुत्र से फ़िल्मों में पदार्पण किया।
दोहरीघाट

विवरण

दोहरी घाट मऊ जिले में घाघरा(सरयू) नदी के किनारे बसा हुआ एक कस्बा है।यहाँ लोग प्रायः मृतकों के अन्तिम संस्कार के लिए और नदी में स्नान के लिए आते है।घाट के पास "मुक्ति धाम" नाम से पार्क बना है।जिसमे घूमने के लिए आसपास के लोग आते हैं।मुक्ति धाम में तरह तरह के जानवरों को भी रखा गया है जो आकर्षण का केंद्र बनते हैं।मुक्ति धाम में एक बड़ा हाल बना है जहाँ मृतक के अंतिम संस्कार के समय लोग इन्तजार करते है।धीरे धीरे अब मुक्ति धाम के पास तरह तरह की दुकानें भी लगने लगी हैं।पूर्णिमा व अन्य त्योहारों पर यहाँ मेला लगता है।दोहरीघाट (मुक्ति धाम) आज़मगढ़ जिला मुख्यालय से 36 किमी दूर है।यहाँ जाने के लिए बस और टैक्सी जैसे साधन उपलब्ध हैं।आज़मगढ़ से जीयनपुर कस्बे से होते हुए वहाँ पहुँचा जाता है।

इतिहास

"जब निको दिन आई है बनत न लगिहे देर" - हर बुरे दिन के बाद अच्छा दिन आता है। मुक्तिधाम इसका परम उदाहरण है। भौगोलिक दृष्टि से यह घाघरा वर्तमान सरयू नदी की गोद मे बसी है। यह स्थान श्रद्धालुओं का आकर्षण केन्द्र बना हुआ है तथा समय समय पर मेले लगते हैं। सदियों से गौरवमयी इस स्थान पर दो-हरि यानि श्री राम एंव परशुराम की मिलन स्थली जिसको आज दोहरीघाट के नाम से जानते हैं। यह बाबा भोलेनाथ की परम पवित्र काशी नगरी की परिक्षेय मे आता है इसलिए इसको काशी क्षेत्र के नाम से भी जाना जाता है। सरयू के दक्षिणी पूर्वी द्वार पर बसा यह नगर इसलिए भी धार्मिक दृष्टि से महत्वपुर्ण माना जाता है क्योंकि यहां दो किलोमीटर तक सरयू नदी उत्तर दिशा को बहती है। यहाँ बङे बङे महर्षि तपस्वी व संत वर्षों तक साधना किए हैं, ऐसे महात्माओं मे संत सिरोमणि,  नागा बाबा, खाकी बाबा, मेला राम बाबा आदि। भगवान राम द्वारा स्थापित "गौरी शंकर" के भब्य मंदिर के नाते इस स्थान की चर्चा दूर-दूर तक है।